Bandžulis

Bandžulis (; iki 1973 m. Baterstas, ) – miestas vakarų Gambijoje, prie Gambijos upės žiočių, kur ji įteka į Atlanto vandenyną. Šalies sostinė, didžiausias miestas, ekonomikos ir švietimo centras. Svarbiausias Gambijos transporto centras, veikia uostas, Bandžulio tarptautinis oro uostas. 44,2 tūkst. gyventojų (1994). Išsidėstęs Bandžulio salos (anksčiau – Šv. Marijos sala, Saint Mary's Island) smėlėtame pusiasalyje. Miestą su pietine šalies dalimi jungia tiltai, su šiaurine – keltai. Pagrindinės pramonės šakos – žemės riešutų, žuvies apdirbimas, brangakmenių ir audinių pramonė. Mieste veikia Gambijos nacionalinis muziejus, kelios mečetės ir bažnyčios.

 Etimologija 

Miestas 1816 m. pavadintas Baterstu – anglų kolonijinės atstovybės sekretoriaus, grafo Henry Bathurst (1762–1834) garbei. 1973 m. suteiktas Bandžulio vardas, siejamas su kažkokio žmogaus Bandžugu vardu.Mane, Daouda (2021). "La Question des Origines et de l'Emergence de l'Etat de Kaabu". In Fall, Mamadou; Fall, Rokhaya; Mane, Mamadou (eds.). Bipolarisation du Senegal du XVIe - XVIIe siecle (in French). Dakar: HGS Editions. p. 251. Kita versija teigia, kad sostinės vardas kilęs nuo mandinkų žodžių Bang julo, reiškiančio „virvės pluoštas“.Banjul. Afrolegends.com (tikrinta 2026-01-26).

 Istorija 

1651 m. miestas išnuomotas kaip Kuršo kolonija. 1816 m. jį perėmė anglai – kaip uostą ir prekybos vergais centrą. Kurį laiką jis priklausė britų Siera Leonės kolonijai, kol 1889 m. tapo Britų Gambijos kolonijos ir protektorato centru. 1965 m. tapo nepriklausomos Gambijos sostine. XX a. 8-ajame dešimtmetyje buvo labai modernizuotas uostas.

 Sportas 
 Wallidan FC – futbolo klubas;
 Real de Banjul FC – futbolo klubas;
 Gambia Ports Authority FC – futbolo klubas;
 Gambia Armed Forces FC – futbolo klubas;
 Starlight Banjul – futbolo klubas;
 Hawks Football Club – futbolo klubas;
 Gamtel FC – futbolo klubas;
 Adonis FC – buvęs futbolo klubas;
 Elite United FC – futbolo klubas.Globalsportsarchive

 Galerija 

 Šaltiniai 

Kategorija:Gambijos miestai
Kategorija:Sostinės